на устройството в равнина, перпендикулярна на неговата базова ос и в контакт с неговата външна светлоизлъчваща повърхност, като тази проекция е ограничена от краищата на екраните, разположени в споменатата равнина, всеки от които допуска по посока на базовата ос само 98 % от общия светлинен интензитет. За да се определят долните, горните и страничните граници на осветителната повърхност, се използват само екрани с хоризонтални или вертикални краища.
 2.5.3. „Осветителна повърхност на светлоотражател“ (точка 2.3.9 по-горе) означава ортогоналната проекция на светлоотражател в равнина, перпендикулярна на базовата му ос и ограничена от равнини, допирателни към най-издадените части на оптичната система на светлоотражателя и успоредни на базовата му ос. При определяне на горния, долния и страничните краища на устройството се разглеждат само хоризонтални и вертикални равнини.
 2.6. „Видима повърхност“ за определено направление на наблюдение, по искане на производителя или негов съответно упълномощен представител, означава ортогонална проекция на:
 границата на осветителната повърхност, проектирана върху външната повърхност на лещата (a-b);
 или светлоизлъчващата повърхност (c-d);
 в равнина, перпендикулярна на направлението на наблюдение и допирателна към най-външната точка на лещата (виж приложение 3 към настоящото правило).
 2.7. „Базов център“ означава пресечната точка на базовата ос с външната светлоизлъчваща повърхност. Базовият център се определя от производителя на светлината.
 2.8. „Най-краен външен ръб“ на която и да е от страните на превозното средство означава равнината, която е успоредна на средната надлъжна равнина на превозното средство и която се допира до страничния външен ръб на превозното средство, като не се вземат предвид проекцията или проекциите на:
 2.8.1. огледала за обратно виждане,
 2.8.2. пътепоказатели,
 2.8.3. предни и задни габаритни светлини и светлоотражатели.
 2.9. „Габаритна ширина“ означава разстоянието между двете вертикални равнини, определени в точка 2.8 по-горе.
 2.10. „Цвят на светлината, излъчвана от устройството“. Към настоящото правило се прилагат определенията за цвят на излъчваната от устройството светлина, дадени в Правило No 48 на ИКЕ на ООН и серията от неговите изменения, която е в сила към момента на подаване на заявление за одобрение на типа.
 2.11. „Брутна маса на превозното средство“ или „максимална маса“ означава технически допустимата максимална маса на превозно средство с товар, обявена от производителя.
 2.12. „С товар“ означава, че превозното средство е с такъв товар, че достига брутната маса на превозното средство, определена в точка 2.11 по-горе.
 2.13. „Хоризонтален наклон“ означава ъгълът, който се образува между светлинния сноп, когато мотоциклетът е в положението, посочено в точка 5.4 от настоящото правило, и светлинния сноп, когато мотоциклетът е наклонен (вж. чертежа в приложение 6).
 2.14. „Система за корекция на хоризонталния наклон (СКХН)“ означава устройство, което коригира хоризонталния наклон на фара, така че наклонът да клони към нула.
 2.15. „Ъгъл на накланяне“ означава ъгълът, който се образува между вертикалата и вертикалната надлъжна равнина на мотоциклета, когато мотоциклетът се завърта около своята надлъжна ос (вж. чертежа в приложение 6).
 2.16. „Сигнал на СКХН“ означава контролен сигнал, или допълнителни контролни данни на входа на системата, или контролни данни на изхода на системата, изпращани към мотоциклета.
 2.17. „Генератор на сигнал на СКХН“ означава устройство, което възпроизвежда един или повече от сигналите на СКХН за изпитване